## El Consell aprova el Reglament del cos superior d’inspecció de tributs de la Generalitat

*** Este decret actualitza la normativa vigent amb la finalitat de reforçar l’especialització, la professionalització i l’eficàcia de l’Administració Tributària Valenciana
* La Generalitat reafirma el seu compromís amb la transparència, l’eficiència en la gestió dels recursos públics i l’enfortiment de l’administració tributària al servici de la ciutadania**

El Consell ha aprovat el decret pel qual s’aprova el Reglament del cos superior d’inspecció de tributs de la Generalitat, que actualitza la normativa vigent, amb la finalitat de reforçar l’especialització, la professionalització i l’eficàcia de l’Administració Tributària Valenciana.

Este decret té per objecte adequar a l’actualitat del cos tant el procés selectiu d’incorporació com els criteris de provisió dels llocs de treball. Amb això, es garantix que la Generalitat dispose d’un personal altament qualificat per al control, gestió i inspecció dels tributs propis i cedits, una tasca clau per al finançament dels servicis públics.

L’aprovació d’esta norma respon a la necessitat d’adaptar la regulació als canvis normatius produïts en els últims anys, com la Llei 4/2021 de la funció pública valenciana i el Decret 3/2017 del Consell sobre selecció i provisió de personal, i reforça el paper de l’Agència Tributària Valenciana com a organisme encarregat de l’aplicació dels tributs.

Amb esta mesura, el Consell reafirma el seu compromís amb la transparència, l’eficiència en la gestió dels recursos públics i l’enfortiment de l’administració tributària al servici de la ciutadania.

Fecha: 17/09/2025